সাংগঠনিক বৈঠকে অভিষেক, ২৬-এর নির্বাচনের আগে কতটা গুরুত্বপূর্ণ এই বৈঠক?

ওয়েব ডেস্ক: বিধানসভা নির্বাচনের আগে সাংগঠনিক বৈঠকে অভিষেক বন্দ্যোপাধ্যায় (Abhishek Banerjee)। আজ মঙ্গলবার দক্ষিণ দিনাজপুরের জেলা নেতৃত্বের সঙ্গে বৈঠক করবেন অভিষেক। উপস্থিত জেলা সভাপতি, জেলা সভাধিপতি সহ বিধায়করা। এর আগে একাধিক জেলা নেতৃত্বের সঙ্গে বৈঠক সেরেছেন তৃণমূলের সেকেন্ড ইন কমান্ড। বৈঠক থেকে একাধিক গুরুত্বপূর্ণ বার্তাও দিচ্ছেন তিনি। আর আজ বৈঠকের তালিকায় দক্ষিণ দিনাজপুর। আজকের এই বৈঠক থেকে কী কী বার্তা দেন অভিষেক নজর সেদিকেই।

সূত্রের খবর, আজকের এই বৈঠক আগামী ২৬-এর বিধানসভা নির্বাচনের প্রস্তুতি বৈঠক। ব্লকভিত্তিক সংগঠনের পরিবর্তন অর্থাৎ ব্লক সভাপতি, টাউন সভাপতি নির্বাচনের আগে দলের নেতৃত্বের সঙ্গে কথা বলে নিতে চাইছেন অভিষেক বন্দ্যোপাধ্যায়। সেই মতো অভিষেক বন্দ্যোপাধ্যায়ের (Abhishek Banerjee) ক্যামাক স্ট্রিটের অফিসে সুব্রত বক্সীর উপস্থিতিতে দক্ষিণ দিনাজপুরের সমস্ত জেলা নেতৃত্বের সঙ্গে বৈঠকে বসতে চলেছেন অভিষেক বন্দ্যোপাধ্যায় (Abhishek Banerjee)। আজকের এই বৈঠকে উপস্থিত জেলা সভাপতি, জেলা সভাধিপতি সহ বিধায়করা। দক্ষিণ দিনাজপুরের মধ্যে বালুরঘাট অত্যন্ত গুরুত্বপূর্ণ কারণ দক্ষিণ দিনাজপুরের মধ্যে এটি একমাত্র লোকসভা কেন্দ্র যেখানে তৃণমূল মাত্র ১০ হাজার ভোটে পরাজিত হয়েছেন। এই কেন্দ্রে যাতে ২৬ এ শক্তি বৃদ্ধি হয় সেই নিয়েই বার্তা দিতে পারেন অভিষেক।

আরও পড়ুন: কোনও গ্রাহক যেন রেশন থেকে বঞ্চিত না হয়, নির্দেশিকা খাদ্যদফতরের

অন্যদিকে, মমতা বন্দ্যোপাধ্যায়ের নতুন ঘোষিত প্রকল্প ‘আমাদের পাড়া আমাদের সমাধান’ কর্মসূচি যাতে সুষ্ঠুভাবে বাস্তবায়িত হয় তা নিয়েও জেলা নেতৃত্বেকে বার্তা দিতে পারেন অভিষেক। একইসঙ্গে বাংলা-বাঙালি হেনস্থা, এসআইআর নিয়েও বেশ কিছু নির্দেশ দিতে পারেন তিনি। সব সংগঠনকে এক ছাতার তলায় আনতেই সব জেলা নেতৃত্বের সঙ্গে বৈঠক করছেন অভিষেক। আজকে দুটি বৈঠক রয়েছে। দ্বিতীয় অর্ধে মুর্শিদাবাদের জঙ্গিপুরের সাংগঠনিক জেলার নেতৃত্বের সঙ্গে বৈঠকে বসবেন অভিষেক বন্দ্যোপাধ্যায়।

দেখুন অন্য খবর